Sesiunile de formare și mentorat vor fi sustinute de formatorii MindUp cu o experiență de peste 10 ani în elaborarea programelor de educație socio-emoțională – SEL în 14 țări ale lumii.
Curricula este adaptată varstelor copiilor din clasele primare și gimnaziu și cuprinde o serie de exerciții pe care profesorii le pot aplica la clasă indiferent de materia pe care o predau. Aceste exerciții permit copiilor însușirea de competențe socio-emotionale transversale aplicabile atât în cadrul școlii, cât și în viață în general.
Profesorii participanți vor învăța cum funcționează creierul și cum pot crea în clasă un mediu care să favorizeze concentrarea atenției și deschiderea către învățare a copiilor.
Vor învăța despre autocontrol, empatie, crearea de relații armonioase atat între adulții școlii, cât și cu elevii astfel încât să crească comportamentele prosociale și să scadă comportamentele agresive.
Ca beneficiu personal, își vor însuși tehnici de gestionare a stresului, ceea ce va avea un impact pozitiv asupra stării lor de bine.